સ્વામીશ્રીની ઉપસ્થિતિમાં જાહેરમાં એણે પોતાના અંગત અનુભવની કડવી કથની પ્રામાણિકતાથી-નિખાલસતાથી કહી જે સૌને ખૂબ સ્પર્શી ગઈ. પછી તે કિશોરે કહ્યું : 'સ્વામી બાપા ! આપની કૃપા છે, દયા છે કે હું ઈન્ટરનેટની પક્કડમાં આવ્યો નથી, પરંતુ એના છાંટા જરૂર ઊડ્યા છે. આપે મારી રક્ષા કરી છે, તેમ બધાની પણ રક્ષા કરજો.' તે કિશોરની અડગતા અને અસ્મિતાને સૌએ તાળીઓના નાદથી વધાવી. સ્વામીશ્રીએ કરનું લટકું કરી અભયહસ્ત કર્યો.